Samfundsfag

# Ungdomskultur

Forløbet handler om vores rigsfællesskab og hvordan livet på Færøerne og Grønland udspringer sig, når ungdommen skal finde deres eget ståsted præget af natur, kultur og historie.

Eleverne skal selvstændigt vælge et område de gerne vil undersøge for at se nærmere på, hvordan ungdomskulturen er i vores rigsfællesskab. Dette gøres vha. film, tekster og billeder. Eleverne skal analysere og diskutere forskelle og ligheder mellem kulturerne, samt perspektivere deres analyse med den danske ungdomskultur.

Til slut skal elevernes analyse, diskussion og perspektivering visualiseres.

## Omfang

Forløbet svarer til ca. 6 lektioner.

## Planlægning

Planlæg forløbet med afsæt i elementerne læringsmål, undervisningsaktiviteter, tegn på læring og evaluering.

Det forudsætter, at der er computere til rådighed til mindre grupper. De pågældende film, billeder og tekster kan ses på følgende website: [www.rigsfællesskabet.dk](http://www.rigsfællesskabet.dk). Det er en fordel at de mindre elevgrupper ser film og billeder og læser teksterne igen løbende.

## Fra Fælles Mål til læringsmål for forløbet

|  |  |
| --- | --- |
| Kompetenceområde | Kompetencemål |
| Sociale og kulturelle forhold | Eleven kan tage stilling til og handle i forhold til sociale og kulturelle sammenhænge og problemstillinger |

|  |  |
| --- | --- |
| Færdigheds- og vidensområder | Omsatte læringsmål - tegn på læring |
| Kultur:  *Eleven kan diskutere kulturs betydning for individer og grupper*  *Eleven har viden om kultur og kulturbegreber*  *Eleven kan analysere konkrete eksempler på globale kulturelle fænomener*  *Eleven har viden om kulturel globalisering*  Socialisering:  *Eleven kan redegøre for sociale grupper og fællesskabers rolle i socialiseringen*  *Eleven har viden om socialisering*  *Eleven kan analysere sociale grupper og fællesskabers betydning for socialisering og identitetsdannelse*  *Eleven har viden om socialisering og identitetsdannelse* | * Eleven kan analysere og diskutere kulturs betydning for grupper og individer * Eleven kan redegøre og analysere for sociale grupper og fællesskabers rolle for socialisering og identitetsdannelse |

## Undervisningsaktiviteter

Indledningsvis skal du finde alle videoer, tekster og billeder frem via sitet:

Sitet kan endvidere understøtte din faglige viden og tilgang til dette undervisningsforløb, via andre vinkler og materialer.

Arbejdsformen er primært kendetegnet ved, at eleverne arbejder i mindre grupper. Læreren vil som opstart vise sitet og de pågældende film, men efterfølgende vil han/hun fungere som vejleder. Her vil lærerens fokus være på at guide eleverne ved at stille uddybende spørgsmål og lade eleverne reflektere yderligere over deres egne svar.

Forløbet kan tage udgangspunkt i følgende oplæg:

1 lektion:

* Start med at vise sitet og brug filmene: *Børn i slagtehuset* og *Når troen er stærk*, som introduktion til emnet.
* Tag en generel og overordnet snak på klassen.   
  Hvad tænker eleverne i første omgang om ungdomskulturen på Grønland og Færøerne? Lav evt. en brainstorm på tavlen med elevernes input.
* Herefter skal eleverne inddeles i mindre grupper.
* Grupperne skal vælge et område fra sitet:
  + Musikken leve
  + Grindedrab
  + Kædedans
  + Børn der går på jagt
  + Når troen er stærk
  + Populær nationaldragt

2-5 lektion:

* Eleverne arbejder selvstændigt i mindre grupper. De skal analysere den valgte kultur, og have særlig fokus på ungdomskulturen. Elevernes analyse skal munde ud i nogle undrende spørgsmål, som de skal bruge til deres diskussion.   
  Til slut skal eleverne perspektivere deres valgte emne til Danmark og hvordan den danske ungdomskultur ville forholde sig til/reagere på det valgte område. Det kan her være nødvendigt, at eleverne laver en mindre undersøgelse for at underbygge deres påstande. Der er flere links på sitet, der kan bruges til denne undersøgelse.  
  Det er vigtigt i elevernes arbejdsproces, at fundne billeder, links, film osv. gemmes, så de kan bruges som kildehenvisning.

6 lektion:

* Eleverne skal nu visualisere deres analyse, diskussion og perspektivering. Dette kan være via en collage, planche, plakat eller digital præsentation(Via fx QR kode).  
  Eleverne skal have et færdigt produkt der kan hænges op i klassen.

## Evaluering

Læreren evaluerer løbende eleverne, da læreren agerer vejleder/guide for eleverne. Dermed følges grupperne tættere.

Dette gøres også til slut, når eleverne hænger deres visualisering op i klassen.

### Film på sitet

* Færingerne har X-factor
* Unge fortæller om grind
* En gammel fortælle om grind
* Grindedrab og kønsroller
* Grind påvirker hjernen
* Krig, drab, dans og kærlighed
* Børn i slagtehuset
* Børn der går på jagt
* Når troen er stærk
* Populær nationaldragt
* Arktisk sport - Inuit games

### Tekster på sitet

* Færingerne har X Factor - de synger bedre end danskerne
* Sang og musik hver dag
* Munter dans og brutale beretninger - Hr. Sinclair
* Grind! grind! Grind!
* Den store grindefest
* Grind påvirker hjernen
* Slagtetid
* Skød sit første rensdyr som 4-årig
* Pludselig vågnede det døde rensdyr op
* Unge, tro og tolerance
* National mosaik med perler, broderi, pels og sælskind
* Arktisk sport - Inuit games